Alija Sirotanović - Lik i delo - Nedeljnik Vreme\nBroj 1061 05.05.2011\nNAJPOZNATIJI UDARNIK: Alija Sirotanović u penziji...\n…i na novčanici\nFakta: Rođen je u Trtorićima, selu kod Breze, Bosna i Hercegovina. Tačan datum rođenja nije poznat. Ceo život je proveo u rodnom selu, a radni vek u Rudniku mrkog uglja "Breza", u kome je, 24. jula 1949. godine, u Jami 1 poznatoj kao Rov vojvode Putnika, sa svojih osam kamerata, u jednoj osmočasovnoj smeni iskopao 158 tona uglja – 253 rudnička vagoneta, čime je za 215 odsto prebacio brigadnu normu od 50 tona za šihtu i oborio dotadašnji rekord Alekseja Stahanova iz 1936. godine – 102 tone uglja, iskopanih doduše za 5 sati i 45 minuta. Zbog ovog podviga Alija je odlikovan četvrtim po važnosti ordenom u FNRJ/SFRJ – Junak socijalističkog rada. Štampa je naširoko i nadugačko pisala o ovom podvigu, a o Aliji su se vremenom isprele mnoge legende koje su, kao i većina legendi, samo delimično tačne, a neke apsolutno netačne, kao ona o veličini lopate sa kojom je radio, o tome šta je rekao Titu, na kojoj novčanici je njegov lik… Vrhunac je tvrdnja da je Andžej Vajda, inspirisan njegovim podvigom, snimio film Čovek od mermera.\nSirotanovićka: Navodno, specijalno za tu priliku, jer obaranje rekorda je dogovoreno dan ranije sa rukovodstvom rudnika, iskovao je sebi lopatu kojom je mogao da zahvati 50 kilograma uglja u jednom cugu. Međutim, Alija lopatom nije ni radio, on je bio kopač i njegova alatka je bila pneumatska bušilica, a radio je sa dve u isto vreme, dok su lopatali kamerati. Legenda ili ne, tek za veliku lopatu, jer lopata ima raznih veličina, u Bosni kažu "sirotanovićka".\nTito: Opet navodno, Tito je jednom prilikom, moguće kad mu je uručivan orden Junak socijalističkog rada, upitao Aliju treba li mu štogod, a ovaj lakonski odgovorio "veća lopata", pa je, kao, Tito naredio da mu se iskuje ona velika lopata. Po drugoj legendi, na isto Titovo pitanje ovaj je rekao: "Nije moje da tražim, druže Tito, jer ja sam rudar, ali ne pitam za sebe… Kad bi se moglo dovuć’ malo struje u ono moje selo Trtoriće." Kažu da je struja u njegovo selo stigla pre nego što se on iz Beograda vratio. Kažu, takođe, da je negde sedamdesetih opet bio na prijemu i da mu je Tito ponudio na poklon "auto po želji". Alija je, vele, izabrao "fiću".\nViše, još više: Svega četiri dana pošto je Alija postavio rekord, premašio ga je njegov kolega iz istog rudnika, Nikola Škobić, takođe nosilac ordena Junak socijalističkog rada, koji je sa svojom brigadom iskopao 14 tona više od Alijine. Time je otpočela serija obaranja rekorda u Jugoslaviji – Ibrahim Trako 17. avgusta 1949. godine sa 270 tona u Zenici i istog dana Risto Mijatović sa 354 tona u Kaknju, sledećeg dana, opet u Kaknju, Džemal Ramović je iskopao 442 tone, pa Abdurahman Babajić 10. septembra iste godine čak 1010 tona u rudniku "Banovići".\nLik na novčanici: Ne, Alija Sirotanović nije nasmejani radnik na nekadašnjoj novčanici od 1000, a posle denominacije 1965. godine od 10 dinara. Na ovoj novčanici je Arif Heralić, radnik zeničke Železare. Arif nije bio udarnik, a njegov lik, "skinut" sa dokumentarnog filma o Železari, našao se na tada najvećoj novčanici zahvaljujući šarmantnom osmehu. Alija Sirotanović je rudar na novčanici od 20.000 dinara, puštenoj u opticaj 1987. godine, a povučenoj u monetarnoj reformi Anta Markovića.\nAlija je ceo radni vek proveo u istom statusu – rudar-brigadir, penzionisao se sredinom sedamdesetih. Iako su u to vreme rudarske plate bile znatno veće od radničikih, penzija mu je bila skromna. "Drugovi" su ga se setili sredinom osamdesetih, pa su mu u vreme kad mu je lik "udaren" na "dvaesiljadarku", dodelili nagradu AVNOJ-a koja je "vukla" nacionalnu penziju, a ispred ulaza u upravnu zgradu rudnika "Breza" postavljena je njegova bista. Da li je nacionalna penzija do njega i stigla nije poznato. Umro je 13. maja 1990. godine, tik pred smrt Jugoslavije.\nSvet posle likvidacije Osame bin Ladena\nKultura sećanja – 4. maj 1980.\nSmrt Osame bin Ladena\nKraj najtraženijeg teroriste na planeti\nIntervju – Nataša Đurđević, regionalni direktor kompanije Coca-Cola\nSrpska pravoslavna crkva i internet


08-04-2020 | 15:23 | Autor/Izvor: Naxi media -Providence-Viber PR\nTokom poslednjih nedelja korišćenje Vibera značajno je uvećano. Najpopularnije opcije u ovom periodu su grupne poruke i pozivi - koje omogućavaju lakšu komunikaciju. Broj poslatih grupnih poruka porastao je za 134% u odnosu na poslednju nedelju januara, a broj grupnih poziva koje primi prosečan Viber korisnik uvećan je za čak 370% u poslednje dve nedelje. Prosečan broj pregleda Zajednica veći je za 78%, sa inicijativama poput novosti koje je Vašington Post objavljivao i deljenja korisnih informacija o bezbednosti Viber korisnicima tokom perioda izolacije, nalazi se u zvaničnom saopštenju.\nrazgovori sada traju duže - prosečno trajanje poziva uvećano je za 35%;\n“U ovim izazovnim vremenima, prilagođavamo se i reagujemo kako bismo pomogli da prijatelji i porodice, učenici i predavači, saradnici i partneri, ostanu u stalnom kontaktu. Naši korisnici se oslanjaju na nas, a mi ćemo nastaviti da radimo na tome da poboljšamo njihovo iskustvo, dok činimo sve kako bi bili povezani - besplatno i bezbedno”, rekao je Generalni globalni direktor kompanije Rakuten Viber, Đamel Agaoua.\n1.Broj učesnika u grupnim audio pozivima na Viberu povećan je sa 5 na 20 ljudi istovremeno;\n2.Kako bi se proširila svest o neophodnosti praćenja smernica o zaštiti, Viber je poslao poruke sa bezbednosnim instrukcijama koje je dala Svetska zdravstvena organizacija (WHO) milionima ljudi na 22 jezika;\n3.Kako bi svi mogli da razaznaju šta je istina, a šta ne, Viber lansira zvaničan WHO čet bot i sarađuje sa Unicef U-Reports, kako bi isporučio sve novosti i informacije o novom korona virusu što pre, na više jezika;\n4.Da bi zvanične informacije u vezi sa COVID-19 došle do što većeg broja ljudi, Viber je, u saradnji sa ovlašćenim zdravstvenim zvaničnicima, lansirao zvanične zajednice u 12 zemalja, gde korisnici mogu da dobiju tačne informacije o pandemiji i preventivnim merama;\n5.Aplikacija je lansirala novu "Ostani kod kuće" kampanju stikera sa ciljem da zabavi ljude i pomogne im da lakše prebrode ovaj period.\nTagovi: viber Viber Srbija Viber public Chat Rakuten Viber


Srbija dobija rivale za Mundobasket: Ko su najteži, a ko najlakši protivnici Orlova u Kini! (FOTO) (VIDEO) (ANKETA) | Telegraf - Najnovije vesti\n15. mart 2019 | 12:48 » 13:20\nSve o žrebu i potencijalnim rivalima Srbije u Kini\nU subotu će, posle žreba u Šenženu, biti poznati konačni sastavi grupa, protivnici košarkaške reprezentacije Srbije i okvirni put kojim bi četa Aleksandra Đorđevića trebalo da pređe do finala.\nTačno u podne po srednjeevropskom vremenu počinje žreb, a pred krcatom i rasprodatom Šenžen Bej Arenom, u koju će stati oko 8.000 ljudi, kuglice će izvlačiti legendarni NBA košarkaši Kobi Brajant i Jao Ming dok je za zabavu svih prisutnih zadužen Džejson Derulo.\nMeđu 32 reprezentacije, i to u prvom šeširu, nalazi se Srbija, koja je posle mučnih FIBA kvalifikacija, i problema da sklopi ekipu, u poslednjem kolu protiv Izraela obezbedila plasman na planetarni šampionat. Shodno tome, ono što je svima u Srbiji koji prate i bodre košarkaše bitno jeste, kakav će biti put Orlova do dugo čekanog zlata.\nOno što je za sada poznato, Orlovi se u grupnoj fazi sigurno neće naći sa 19 selekcija, kao i to, da će se naći u grupi sastavljenoj od selekcija koje je FIBA svrstala u šešire 3, 6 i 7.\nNaime, svi učesnici su, shodno rankingu FIBA raspoređeni u 8 šešira sa po 4 selekcije, a naša zemlja nalazi se u 2. u kojem su još Argentina, Litvanija i Grčka. Tako će potencijalni rivali biti: Rusija, Australija i Brazil, Kanada, Crna Gora, Filipini i Koreja, kao i Nigerija, Novi Zeland, Senegal, Angola.\nVažno je istaći i to, da će prilikom žreba postojati određena geografska ograničenja kada je reč o izboru više ekipa sa istog kontinenta u jednoj grupi.\nPrema pravilima takmičenja, Srbija će se najverovatnije naći u B, D, F ili H Grupi, i biće smeštena u Vuhanu, Nanđingu, Fosanu ili Donguanu, posle prve faze ukrštaju se po dva najbolja tima iz grupa A-B, C-D, E-F i G-H. Druga runda takođe će biti igrana po grupana, a tek nakon toga slede eliminacije.\nKoju Grupu priželjkujete posle žreba za Mundobasket u Kini?\nKo god da bude, dobićemo sve do finala\nSve jedno, ispašćemo na startu\nOnu sa Italijom, Kanadom i Novim Zelandom\nNajlakšu moguću sa Rusijom, Korejom i Senegalom, da bi se što bolje pripremili za nastavak\nUzimajući u obzir moguće protivnike, Srbija ima nešto teže rivale, naročito ako se pogleda šešir broj 3, u kojem su Rusija, Italija Brazil i Australija. Poređenja radi, u drugom delu žreba, nalaze se ekipe poput Portorika, Turske, Dominikane i Venecuele koje su na papiru daleko lakši protivnici.\nTreći protivnik Srbije, mogao bi da bude "lak zalogaj", ali u slučaju da se izbegne Kanada za koju bi mogle da nastupe NBA zvezde poput Viginsa i Džamala Mareja. Takođe, svoju šansu za prolaz dalje i poneku pobedu tražiće i naš 4. potencijalni rival, Nigerija, Novi Zeland, Senegal i Angola.\nPodsećanja radi, sa Novim Zelandom smo se mučili i jedva pobedili na putu do zlata 2002. godine u Indijanapolisu, dok smo od Nigerije, za koju mnogi i ne znaju da se tamo igra košarka, gubili 2006. godine na Svetskom prvenstvu u Japanu.\nSastavi šešira pred žreb za Svetsko prvenstvo; Foto: FIBA\nShodno navedenom, grupa u kojoj su pored naše zemlje još i Italija, Kanada i Novi Zeland, mogla bi da bude poprilično nezgodna za start šampionata, dok bi recimo ona sa Rusijom, Korejom i Senegalom mogla da bude dosta lakši zalogaj za četu Aleksandra Đorđevića.\nBilo kako bilo, najbitnije je da se naši košarkaši odazovu selektoru, jer Srbija u kompletnom sastavu sa Jokićem, Bogdanovićem, Teodosićem, Bjelicom, Marjanovićem i ostalima, sigurno predstavlja jednog od glavnih favorita za finale, u kojem su naravno već viđeni Amerikanci koje će voditi Greg Popović.\nDa podsetimo, Svetsko prvenstvo je na programu od 30. avgusta do 15. septembra.\nSastav šešira pred žreb:\nI: Kina, SAD, Španija, Francuska;\nII: Srbija, Argentina, Litvanija, Grčka;\nIII: Rusija, Australija, Brazil, Italija;\nIV: Portoriko, Turska, Dominikanska Republika, Venecuela;\nV: Nemačka, Iran, Češka, Poljska;\nVI: Kanada, Crna Gora, Filipini, Koreja;\nVII: Nigerija, Senegal, Novi Zeland, Angola;\nVIII: Japan, Jordan, Tunis, Obala Slonovače;\nVIDEO: Milutinov: Sale će na leto biti na mukama..\nZamislite Tea i najbolje košarkaše redovno u dresu Srbije: FIBA kaže "može", ali postoji jedan uslov!\nHoćemo fer-plej i najbolje igrače, ovako je bilo kao da igramo šah! Đorđević kritikovao FIBA, pa otkrio koliki je Milosavljević car\nTagovi: FIBA, Košarkaška reprezentacija Srbije, Saša Đorđević, Svetsko prvenstvo u Kini 2019\nCof 16.03.2019 06:54\nGde su Hrvati-koji šešir?😙😁😂\nZoran 15.03.2019 16:34\nMi kao drugi na svijetu u drugom sesiru e sramota.Kina Spanija i Francuska u prvom a mnogo losije ekipe od nas...\nTiši 15.03.2019 15:08\nMene više plašimo mi nego naši potencijalni protivnici. Ako se ne odazovu svi treba Sale da ide sa klinicima da pravi novu generaciju reprezentacije.


Politika je uništila ekonomiju - Ozonpress :: internet portal\nTag: ekonomija, politika, Željko Sertić\nŽeljko Sertić-Politika je uništila ekonomiju\nPrilikom posete Kompaniji Sloboda povodom puštanja u rad novog pogona za proizvodnju artiljerijskih i čaura srednjeg kalibra, ministar privrede u Vladi Republike Srbije Željko Sertić je najavio da će država i u narednom periodu pomagati preduzeća, ali da će ta pomoć, za razliku od nekih prethodnih vremena biti zasnovana na tržišnim principima.\n– Mi sada moramo da se rukovodimo tržišnim principima i kada je reč o državnoj pomoći srpskoj privredi, uparavo na način na koji je to urađeno u Kompaniji Sloboda. Umesto otpisivanja dugovanja ili novčanih subvencija, kako je to nekada rađeno, država privredi pomaže kroz ugovore koji obezbeđuju siguran posao i zaradu, kako je to urađeno u slučaju Slobode, iz koje će se izdvajati sredstva za tehnološko unapređenje proizvodnje i proširenje proizvodnih kapaciteta. Država više ne može da finansijski pomaže privredu ali može da pomognemo u pravno-administrativnim problemima koji još uvek postoje. Možemo da kao država stvorimo političku stabilnost, što je i razlog što se sve više inostranih partnera ineteresuje za investiranje ali i saradnju sa srpskim firmama i što je najvažnije možemo da stvorimo poverenje u naš pravosudni sistem. Samo u takvim uslovima moguće je obezbediti ugovore poput ovih koje je sklopila Kompanija Sloboda a koji garantuju posao u naredne dve-tri godine – obajašnjava Sertić.\nPrema rečima ministra privrede veliki broj srpskih firmi opterećuju dugovi iz prošlosti, ali da u ovom trenutku država mora da se uči na primerima iz prošlosti kada su firmama otpisivani dugovi prema državi kako bi se stvorili uslovi za pokretanje proizvodnje i otvaranje novih radnih mesta, a onda su te iste firme prodavane ili zatvarane.\n– Kada se 2008. godine Srbija suočila sa svetskom ekonomskom krizom država je počela da ulaže ogromna sredstva ne bi li zaštitila pojedine fabrike, pa je u periodu od 2007. do 2013. godine više od pola milijarde evra dato preduzećima u restrukturiranju kako bi unapredila proizvodnu tehnologiju, nabavila savremenu opremu i povećala obim proizvodnje. Nažalost na prse se mogu nabrojati firme koje su ta sredstva iskoristila za tu namenu. Većina firmi je od tog novca isplaćivala plate radnicima. U međuvremenu imali smo nekoliko izbornih ciklusa tokom kojih niko nije postavljao pitanje šta je urađeno sa novcem koji je deo firmi dobio za restrukturiranje, tako da danas možemo reći da je ekonomija u tom periodu uništena na političkoj platformi – tvrdi ministar privrede Željko Sertić.\nHalkbank u 2015. godini zabeležila gubitak\ngosn x 07/04/2016 u 09:48 Odgovorite\nБратислав 07/04/2016 u 10:57 Odgovorite\nЈој мајко мила…\nА шта, Сертић иза себе има каријеру стварања које чега без политике?\nГерељ Гујомир 07/04/2016 u 11:03 Odgovorite\nМа није бре политика већ лопови у политици\nMakedonac 07/04/2016 u 14:12 Odgovorite\nŠta uradi Sertić sa BIPOM?\nLosmi ali pravi! 07/04/2016 u 16:56 Odgovorite\nPolitika nije unistila nista nego stoka koja dodje na vlast i puni svoje dzepove!


Kija Kockar ima pakleni plan: Najteže joj je bilo tokom rijalitija, a sada skuplja informacije i evo šta će sa njima! - BIGportal.ba\n26 Septembra, 2021 26 Septembra, 2021 032\nKada je, pre četiri godine, objavila autobiografiju, Kristina Kija Kockar je izazvala nezapamćenu reakciju javnosti.\nDelovi ovog štiva su svakodnevno ispunjavali stranice dnevne štampe, a društvene mreže su bile preplavljene raspravama na temu “da li rijaliti zvezda uopšte ima pravo da piše”.\nKija sada planira da se ponovo “lati pera”.\n– Skupljam skoro sve što se o meni objavljuje u dnevnim novinama i nedeljnicima. Isečem to i pošaljem baki i onda ona to sve slaže i čuva. Pročitam ponešto od toga, iako ima mnogo neistina, i nerviram se mnogo jer sam ja osoba koju iz takta izbace sitnice, a krupne stvari ne, jer tu imam rešenje ili nemam – ispričala je pevačica za “Meet Up” kod Milana Popovića, pa dodala:\n– Najteže je bilo dok sam bila u “Zadruzi” jer tada nisam mogla da demantujem sve ono što se pisalo, a sad mogu putem društvenih mreža ili medija. Kako god, skupljam sve i čuvam na jednom mestu, pa razmišljam da jednog dana napravim knjigu o tome.


Juli 2011 - Eko Forum Zenica\nBy Eko Forum, 10 godina 12/07/2011 ago\nOcjena rezultata mjerenja zagađenosti zraka na mjernom mjestu “Tetovo” u periodu od 1. do 30. juna 2011. godine\nBy Eko Forum, 10 godina 06/07/2011 ago\nNeka vaš foto objektiv bude naše eko-oko! Organizator konkursa EKO FORUM Zenica u saradnji sa sponzorom Alba d.o.o. Zenica, organizuje nagradni foto konkurs „EKO-OKO“, a povod istog je obilježavanje međunarodnog dana saradnje (prva subota u mjesecu julu).Ciljevi navedenog konkursa su: animiranje lokalne zajednice, unapređivanja zaštite prirode i razvijanje ekološke svijesti građana. Tematski okvir: Fotografije koje umanjuju/unapređuju Read more…\nBy Eko Forum, 10 godina 05/07/2011 ago\nBy Eko Forum, 10 godina 01/07/2011 ago


Informisanje kao kvalitet života - Glas Šumadije\nNaslovna > Komentar > Informisanje kao kvalitet života\nInformisanje kao kvalitet života\n13/04/2022 23/05/2022 203Ostavi komentar na Informisanje kao kvalitet života\nJedna od sastavnih komponenti lažnih vesti, doduše skoro nevidljiva, i najperfidnija je odsustvo vesti uopšte. Na lokalu grad Beograd faktički nema gradski medij, jer je Studio B nažalost puka ekstenzija vladajućeg marketinga. Iako je on uvek bio pod jurisdikcijom gradske vlasti, sećamo se ipak nekih lepših vremena u kojima je bio svojevrstan korektiv vlasti, ali je i nekako dodatno pobuđivao sentiment Beograda. Deluje da smo se čak i godišnjim dobima više radovali uz njihove reportaže sa pijaca, izveštaje sa gradskih manifestacija, Da, i kroz kulturu, koja kao da u medijima više ne postoji, ali je prilepak koji eto tako mora da se doda, kao neka stavka u budžetu.\nSve navedeno je upravo bio motiv magazinu Vitraž da se kroz kulturu bavi Beogradom. Nemojte da vam to deluje kao preterano distanciranje od politike i svakodnevice. Kultura su i očišćene ulice, arhitektura, gradnja, šaranje po zidovima. OK, to su već pomalo i civilizacijske tekovine, za koje smo se nadali da su apsolvirane. Naravno i kritikovali smo i podvlačili crvenom bojom.\nOdsustvo vesti i bavljenje ovim gradom stvara ogromnu sivu zonu za malverzacije, uopšte odumiranje duha grada. Toliko je bespravne gradnje, nesuvislog menjanja ulica, seče drveća, da do mejnstrim medije ostale pogubne informacija gotovo da i ne dopiru.\nA jedno posečeno drvo, ili Frankenštajn nadogradnja nekome ruši kvalitet života trajno.\nNekada je glas moćno sredstvo, a nekada je samo vapaj, sve zavisi od sinhronizacije nas samih.\nGrađani Solunske ulice su se izborili sa težnjom vlasnika hotela Mona, Tomislava Momirovića, da napravi faktički lični put, kojim bi autobusi dovodili njegovu klijentelu. Ova ingeniozna ideja podrazumevala je seču zdravih drveća, smanjenje parkinga, zagađenje.\nTema kojom se bavio i Vitraž, postala je baš to – „tema“, te se usled pritiska javnosti od nje odustalo. Takvi, pozitivni primeri vezuju se i za „Peti parkić“, borbu za Košutnjak, pod okriljem pokreta „Bitka za Košutnjak“, i još neke gradske, goruće teme poput Kalemegdana, koji je ipak platio ceh neinformisanosti građana. Ukoliko smo odbranili planiranu seču stabala, to smo mogli da učinimo i za stabla koja su uspeli da poseku, i klincima ukinu hladovinu za narednih 15 godina. Ireverzibilna šteta.\nPravovremene vesti i obaveštavanja ne moraju uvek da budu jedan tas ekstrema, biti ili ne biti. One mogu da posluže kao svojevrstan korektiv, kao u slučaju parka Vojvode Vuka, u samom centru Beograda, koji je na kraju postao jedan od najlepših gradskih parkića. Ovom temom bavila se grupa entuzijasta “ Pešaci nisu maratonci“, odnosno naši sugrađani, koji su u nekim momentima i svojim telima branili stabla od seče.\nA kada vesti nema, ili nisu pravovremene, znamo i sami šta se dešava. Ostaje nam samo da kukamo i žalimo. Pre neki dan na Zemunskom keju dogodila se seča mahom zdravih stabala. Ljudi su bili ogorčeni, ali velika većina nije znala ni kada ni kako da ih brani.\nMera gradskog medija nije ni svrstavanje niti isključivo kritika. Ukoliko je nešto suvislo treba ga izmestiti na pravo mesto. Menjanje ne dolazi isključivo kroz kritiku, već i kroz promovisanje nečeg afirmativnog. Film, muzika, kultura, umetnost, to je put kojim će se neki novi klinci okrenuti pravim vrednostima, a na šaranju zidova, i razbijanju telefonskih govornica, grafitima posvećenim ratnim zločincima.\nU Beogradu je gotovo šokantno da neki javni punjač ostane u ispravnom stanju dve nedelje. Ne to nije politika, to je kultura, vaspitanje, smisao.\nTeme koje ne postoje su i ljudi u Beogradu, i gradovima širom Srbije, za koje ne znamo, a trebali bi. Pozivi kojim se bave, događaje koji priređuju. Toliko malo ulažemo u dijamante u blatu oko nas, da mislimo da je sve samo blato.\nOd toga nećemo odustati, baš danas kada je istinito informisanje marginalizovano, kada je kultura u opsesiji za klikovima zamenjena lakim štivom koje privlači sponzore, a toj matrici su se približili gotovi svi, na svim političkim polovima. Ali ni Firencu nisu izgradili interesi, već širokogrudost Medičija, koji su videli širu sliku, od koje uzgred, Firenca i dan danas živi.\nPromene su spore, posebno one fundamentalne, jer počinju od korena, a koren je uvek u nama samima.\nTekst: Pavle Jakšić\nTekst je objavljen u okviru projekta „Jačanje kapaciteta srpskih lokalnih medija za suzbijanje strane propagande i dezinformacija“, uz podršku DT Instituta\nPivara u rano proleće: Crn dim iz dimnjaka Energetike (VIDEO)\nNajava isključenja struje za sredu, 13. april


Vukašin Vorkapić MVP Super lige Srbije 2018/2019 – Balkan-Handball.com\nHome / Balkan / Vukašin Vorkapić MVP Super lige Srbije 2018/2019\nDebitant u dresu reprezentacije Srbije na Svetskom prvenstvu 2019 u Nemačkoj i Danskoj, desno krilo šabačke Metaloplastike, Vukašin Vorkapić, primio je nagradu za najkorisnijeg igrača Super lige Srbije u sezoni 2018/2019.\nDvadesetjednogodišnje krilo (prvog oktobra proslaviće 22.rođendan) briljiralo je srpskim terenima u sezoni na izmaku, ali je u plej-ofu doživeo povredu ligamenata kolena koja će ga van trenažnog procesa ostaviti do jeseni.\nVorkapić je karijeru započeo u dresu Voždovca.\nMetaloplastika je osvojila drugo mesto u Super ligi Srbije i naredne sezone nastupaće u SEHA Gazprom ligi.\nFOTO: Super liga Srbije\n← Prethodni članak Pelister pobedio Vardar u Skoplju\nNaredni članak → Humanitarna utakmica u Crvenki u znak sećanja na Novaka Boškovića


21/10/2020 | 10:45 ⇒ 10:50 | Autor: SRNA\nKrizni štab opština sa srpskom većinom na Kosovu i Metohiji saopštio je da je u srpskim sredinama povećan broj zaraženih virusom korona jer je od 61 dobijenog rezultata uzetih uzoraka 17 pozitivnih, dok je sedam izliječenih slučajeva.\nVirus korona (foto:metro.pr)\n- Novi slučajevi zaraženosti su pet lica iz Kosovske Mitrovice, iz Zvečana dva, Kosovske Kamenice šest, Gračanice tri i iz Štrpca dva slučaja - navodi se u saopštenju Kriznog štaba i dodaje da se čekaju rezultati za još osam slučajeva.\nU izolaciji se nalazi 71 lice, a očekuju se izvještaji iz bolnica da li je neko od 17 novih pozitivnih slučajeva hospitalizovan ili je upućen na kućnu izolaciju.\nIz Kriznog štaba upozoravaju da se moraju poštovati mjere koje nalažu nadležne zdravstvene ustanove i medicinski stručnjaci jer će u suprotnom doći do naglog skoka broja zaraženih.


MINISTAR VULIN: Ne mora ni svaka članica EU da prizna "Kosovo" | Novosti.RS\nMINISTAR VULIN: Ne mora ni svaka članica EU da prizna Kosovo\n- Veoma se radujem što se portparol predstavnika Evropske unije za spoljnu politiku i bezbednost gospodin Peter Stano pozvao na rezoluciju Saveta bezbednisti UN 478, koja se odnosi na konflikt na Bliskom istoku. To sigurno znači da je došlo do zaokreta u politici EU i da će rezulucija 1244 SB UN od sada biti vodilja politike EU kada je u pitanju problem na Kosovu i Metohiji - rekao je večeras ministar odbrane Aleksandar Vulin odgovarajući na izjavu Petera Stana u kojoj se od Srbije traži da ne prenosi ambasadu u Jerusalim.\n- Srbija je samostalna zemlja i dok EU ne postane bogatija za članstvo Srbije u njoj, Srbija ne mora da se pridržava svakog stava EU, baš kao što ni svaka članica EU ne mora da prizna tzv. Kosovo - poručio je ministar Vulin.\nAleksandar Vulin EU Kosovo i Metohija Peter Stano


IUS-INFO > Sudska praksa > Sudske odluke > Visoki trgovački sud Republike Hrvatske > 2001 > Studeni\nVTSRH Pž 5581/2001 "U stečajnom postupku se na odgovarajući način primjenjuju odredbe Zakona o parničnom postupku (čl. 6. st. 1. Stečajnog zakona - Narodne novine br. 44/96, 29/99 i 129/00). Zaista je teško i zamisliti ... 20.11.2001\nVTSRH Pž 3892/2001 "Ispitujući pobijano prvostupanjsko rješenje po čl. 365. Zakona o parničnom postupku (Narodne novine br. 53/91, 91/92 i 112/99) u svezi sa čl. 6. Stečajnog zakona (Narodne novine br. 44/96, 29/99 i 12 ... 14.11.2001


Otkriveno ko je kriv za pad kolumbijskog aviona u kojem je poginula 71 osoba - Telegraf.rs\n27/12/16 | 08:06\n- Vazduhoplovne vlasti u Boliviji i avio-kompanija "prihvatili su uslove leta predstavljene u planu leta koji su bili neprihvatljivi" - rekao je advokat za sigurnost avio-prevoza Fredi Bonila novinarima\nUzrok avionske nesreće u Kolumbiji u kojoj je prošli mesec poginula 71 osoba, među kojima i većina fudbalskog kluba Čapekoensa, bila je greška pilota, avio-prevoznika i bolivijskih nadzornih vlasti, objavile su kolumbijske vazduhoplovne vlasti u ponedeljak.\nAvion kompanije LaMia sa sedištem u Boliviji, srušio se u Cerro Gordu, oko 30 kilometara pre aerodroma u Medeljinu jer pilot nije uspeo da dopuni gorivo i nije prijavio kvar motora izazvan nedostatkom goriva dok nije bilo prekasno, rekle su vlasti.\n- Ni jedan tehnički službenik nije bio deo nesreće, sve je uzrokovala ljudska greška, uz dodatak službenika uprave u administraciji kompanije i uprave i organizacije planova leta vlasti u Boliviji - rekao je advokat za sigurnost avio-prevoza Fredi Bonila novinarima.\nUhapšen direktor avio-kompanije zbog pada letelice sa brazilskim fudbalerima: Sudiće mu za ubistvo iz nehata?!\nVazduhoplovne vlasti u Boliviji i avio-kompanija "prihvatili su uslove leta predstavljene u planu leta koji su bili neprihvatljivi", dodao je Bonila.\nOsim nedostatka goriva, avion je prekoračio ograničenja za težinu oko 400 kilograma i nije imao sertifikat za let na visini na kojoj je leteo, objasnio je Bonila.\nPrelimininarni zaključci kolumbijske istrage podudaraju se s tvrdnjama bolivijskih vlasti prošle nedelje da su LaMia i pilot aviona podjednako odgovorni za nesreću.\nPilot Miguel Kiroga, koji je bio suvlasnik avio-kompanije, poginuo je u nesreći.\nGustavo Vargas Gamboa, glavni direktor u kompaniji LaMia, nalazi se u zatvoru čekajući suđenje pod optužbom za ubistvo bez predumišljaja i druge optužbe.\n27. decembar 2016 | 16:16\nPa lako je optuziti nekoga ko je poginuo


Tony Cetinski u aprilu održaće koncert u Novom Sadu | Nostalgija.com\nTony Cetinski u aprilu održaće koncert u Novom Sadu\nfebruar 05, 2016 Nostalgija.com No comments\nTony Cetinski pored koncerta koji će održati u Beogradskoj areni 5. marta, dok će u aprilu napraviti spektakl za Novosađane u “Spens“ dvorani\nTony Cetinski održaće koncert u Kombank areni 5. aprila. Nakon toga, za dan žena nastupiće u Zagrebačkoj dvorani. Posle niza uspešno održanih koncerta, jedan od najpopularnijih pevača na napim prostorima ponovo će nastupiti u Novom Sadu u “Spensu“. Njegov nastup očekuje 17. aprila sa početkom u 20 časova.\nUlaznice za ovaj događaj moćiće da se kupe već od ponedeljka, 8. februara na blagajnama Spensa, kao i na svim prodajnim mestima Gigstixa i Eventima. Dok očekujemo njegov nastup, pogledajte kako izgleda spektakl na koncertu Cetinskog:\nObjavljeno u kategoriji: Događaji, Muzika, Zabava Oznake: arena, beograd, koncert, nastup, Novi Sad, Spens, Tony Cetinski


Forum "Hrana za Evropu" u Vrdniku - Sajmovi & dešavanja | Agroklub.rs\nForum "Hrana za Evropu" u Vrdniku\nSedmi poljoprivredni forum "Hrana za Evropu" pod nazivom "Pametna poljoprivreda" predstaviće deo Studije o ekonomskom i društvenom razvoju Srbije "Srbija 2040".\nFoto: Sedmi poljoprivredni forum\nSedmi poljoprivredni forum "Hrana za Evropu" pod nazivom "Pametna poljoprivreda" predstaviće deo Studije o ekonomskom i društvenom razvoju Srbije "Srbija 2040", koji se odnosi na poljoprivredu i prehrambenu industriju Srbije, a čija je priprema počela u martu ove godine saradnjom Ekonomskog instituta i Srpske akademije nauka i umetnosti.\nCilj je da se ona predstavi, kako bi se unapedila.\nForum će biti održan u Vrdniku, kraj Novog Sada, od 16. do 18. novembra u etno kompleksu "Vrdnička kula".\nDetaljan program potražite ispod teksta.\nFoto: Sedmi poljoprivredni forum "Hrana za Evropu"\nProgram foruma "Hrana za Evropu"\nVrdnik Forum Hrana za Evropu Pametna poljoprivreda Srbija 2040\novo je bila samo najava događaja, a tekstove sa istog možete da potražite na ovim linkovima: http://www.agroklub.rs/poljoprivredne-vesti/hronican-nedostatak-novca-koci-agrar/37362/ http://www.agroklub.rs/poljoprivredne-vesti/nedimovic-sta-sam-uradio-a-sta-nameravam/37411/ Hvala što nas pratite!\nOvaj seminar uopšte nema za ciljnu grupu privrednike tj poljoprivrednike. Kao i većina sličnih skupova, sretnu se predstavnici raznih agencija, fondova, min,i ostalih institucija koji se finansiraju iz budjeta. Šteta je što mediji koji se bave temama iz poljoprivrede na ovakav način izveštavaju o sličnim dogadjajima. To samo pokazuje koliko ne postoji saradnja sa stvarnim privrednim životom,zbunjuju ljude koji su neupućeni i vredjaju se ljudi sa iskustvom.\nu pitanju je forum, na kome će razgovarati učesnici. Da li je dostupan za posetioce, možete da proverite sa organizatorima na mejl ecinst@ecinst.org.rs ili broj telefona +381 11 36 13 417, Ekonomski institut.\nU prilogu su pomenuti predavači koji su naj kopetentniji ljudi za poljoprivredu danas u Srbiji. Ali ne vidim za koju ciljnu grupu će biti predavanje, prerađivače, polj gazdinstva, trgovce ili...?\nJa imam poljoprivredno gazdinstvo i nisam siguran da li je ovaj seminar za mene.\nNaše, a svetsko Leskovački ajvar - deo tradicije Ništa bez ajvara, ali i ljutenice i pindžura. Šta je sve potrebno da bi se napravili ali i gde ih možete probati saznajte u tekstu koji sledi.\nPoljoprivredni sajam Beba izvukla dobitnika traktora! Beba stara 10 meseci donela je sreću dobitniku, koji se nije javio na telefon, pa će tek naknadno saznati za nagradu.\n84. Međunarodni poljoprivredni sajam Prijavljeno 213 priplodnih grla konja 71 izlagač prijavio je više od 213 priplodnih grla konja za izložbu koja će biti održana u okviru Novosadskog sajma. Ovaj broj prevazilazi smeštajne kapacitete, pa će u narednim danima biti održana prva selekcija.\nLeskovački ajvar - deo tradicije\nBeba izvukla dobitnika traktora!\nPrijavljeno 213 priplodnih grla konja\nZimski seminar farmera na Tari po 14. put\nPoljoprivredni sajam - palac gore ili dole?\nMeđunarodni drinski gastro festival\nČokolada i kafa za hedoniste\n7. Organic Sarajevo 2018 okuplja proizvođače sa važećim sertifikatom\n14 srpskih proizvođača na sajmu BIOFAH 2018\n44. Sajam hrane u Budvi\nDrugi Vinski festival u Obrenovcu - od Istre do Svete Gore\nTurističke posjete plantaži smilja\nSnježana Guberović, pre 2 godine\nDobro vam veče :)\nPozivamo sve poljoprivrednike da posete DEKALB zim...\nDEKALB Srbija, pre 1 godina\nDjeca spavaju jel da? E onda može. Dakle pišem nek...\nSandra Špoljar, pre 2 godine\nSlobodan Stričević, pre 9 minuta\nEvo par fotki sa sajma iz Verone zahvaljujući Želj...\nVedran Stapić, pre 12 minuta\nPronalazac Voda, pre 1 sat\nČoban tjera ovčice... 18. februara , savski nasip,...\nBoško Grgić, pre 18 sati


BEOGRAD – Ministar finansija Siniša Mali izjavio je danas da Ministarstvo finansija radi na konkretnim mjerama kojima će se ubrzati carinske i poreske procedure kao i na pripremi niza poreskih olakšica o kojima će u septembru razgovarati sa MMF-om na sastanku u Beogradu.\n“Trenutno razmatramo koliko i šta možemo da uradimo po pitanju poreskih olakšica pa ćemo o tom planu razgovarati sa MMF-om u septembru”, rekao je Mali gostujući na televiziji “Hepi”, a navodi se u saopštenju ministarstva.\nMali je najavio i poreske olakšice za početnike u poslovanju, a koje će se ogledati u oslobođenju plaćanja poreza na zarade i doprinosa za obavezno socijalno osiguranje u prvoj godini poslovanja.\nKako se navodi, Mali je rekao da je sa velikom odgovornošću i entuzijazmom došao na čelo Ministarstva finansija, jer je, kaže se, želeo da preduzme konkretne mjere na reformama koje će podstaći dalji privredni rast Srbije.\nOn je istakao da je prioritet dalja reforma poreske administracije.\n“Ne želim da poreznici idu nasumično po kafićima i gledaju da li se izdaju fiskalni računi. Moramo sistemski da rešimo taj problem, da se vidi u sistemu gde poreska inspekcija treba da ode u kontrolu. Porez mora da se plaća, a važno je da građani od toga vide korist kroz izgradnju novih škola, bolnica i vrtića”, rekao je Mali.\nDodaje i da će u narednom periodu rad Uprave carina biti još efikasniji.\nGovoreći o Prijedlogu carinskog zakona, koji je Vlada Srbije juče usvojila, ministar je rekao da će to zakonsko rješenje pojednostaviti carinske procedure, smanjiti čekanje i papirologiju i uvesti elektronsko poslovanje između carine i privatnog sektora.\n“Najteže odluke su iza nas i sada hoćemo da stimulišemo privredni rast. Sledeće godine ćemo imati više investicija u infrastrukturu, iako je ova godina već rekordna. Želimo da Srbija bude zemlja znanja, novih tehnologija i napredne ekonomije i u tom pravcu sprovodimo reforme”, istakao je ministar.\nOn se osvrnuo i na makroekonomske rezultate, navodeći da je u prvom kvartalu ove godine realizovan privredni rast od 4,6 odsto, dok inflacija, kako je rekao, nikada nije bila niža i stabilnija, te da se kreće od jedan do 1,5 odsto.\nPrema njegovim riječima, učešće javnog duga u BDP-u je smanjeno na ispod 60 odsto, a u prvih šest mjeseci ove godine Srbija je imala više od 30 milijardi dinara suficita u budžetu.\n“Vlada Srbije će nastaviti da radi na stvaranju stabilnog privrednog okruženja”, poručio je ministar, ističući da će se i dalje voditi računa o fiskalnoj disciplini “i svakom dinaru”.\nKako se navodi, ministar se još jednom zahvalio najstarijim sugrađanima, što su, kaže, podneli najveći teret reformi i podsetio da će uskoro biti ukinut Zakon o privremenom umanjenju penzija.\nGovoreći o projektu “Beograd na vodi”, Mali je rekao da je taj projekat simbol uspjeha i napretka Srbije u poslednjih nekoliko godina, te da “Beograd na vodi” vuče cijelu privredu i građevinsku industriju napred. TV Happy


ponedeljak, 22 februar 2021 19:58\n"Elektro Doboj" obavještava potrošače da su dana 23.02.2021. godine (utorak) planirani radovi na elektroenergetskim objektima tokom kojih će doći do prekida u isporuci električne energije u širem gradskom području prema niže navedenom planu:\nOd 8 do 15 časova - povremeno isključenje TS 10/0,4 kV Naselje Stanari 2. Bez napajanja električnom energijom ostaju kupci u objektima koji se napajaju sa pomenute TS Naselje Stanari 2.\nOd 8 do 15 časova - povremeno isključenje TS 10/0,4 kV Ostružnja Gornja Stankovići. Bez napajanja električnom energijom ostaju kupci u objektima koji se napajaju sa pomenute TS Ostružnja Gornja Stankovići.\nOd 8 do 15 časova - povremeno isključenje TS 10/0,4 kV Кotorsko 2. Bez napajanja električnom energijom ostaju kupci u objektima koji se napajaju sa pomenute TS Кotorsko 2.\nOd 8 do 15 časova - povremeno isključenje TS 10/0,4 kV Radnja Donja Blagojevići. Bez napajanja električnom energijom ostaju kupci u objektima koji se napajaju sa pomenute TS Radnja Donja Blagojevići.\nOd 8 do 15 časova - povremeno isključenje TS 10/0,4 kV Radnja Donja Zelenkovići. Bez napajanja električnom energijom ostaju kupci u objektima koji se napajaju sa pomenute TS Radnja Donja Zelenkovići.


SZO pravi tim za "lov" na nove viruse, traži najbolje naučne umove — Radio Velkaton : Radio Velkaton\n17° C Clear Sky\nEU poziva na smanjenje napetosti na sjeveru Kosova 23/09/2021\nLavrov: Rusija neće u NATO 23/09/2021\nFDA odobrio treću dozu Pfizera za starije i zdravstveno rizične Amerikance 23/09/2021\nFrancuski ambasador se vraća u SAD nakon razgovora Bidena i Macrona 23/09/2021\nU Njemačkoj planiraju nove regulative protiv nevakcinisanih radnika 23/09/2021\n21. Avgusta. 2021. Svijet\nSZO pravi tim za “lov” na nove viruse, traži najbolje naučne umove\nSvjetska zdravstvena organizacija traži najbolje svjetske naučne umove koji će usmjeravati istraživanja novih patogena koji potencijalno mogu preći sa životinja na čovjeka i izazvati nove pandemije.\nPozivajući eksperte da se prijave, SZO navodi da će Naučno-savhetodavna grupa za otkrivanje poruhekla novih patogena razmatrati i kako napreduju studije o poruheklu virusa SARS-CoV-2 koji se pojavio u Kini krajem 2019. godine, javlja Rojters.\n“Trebaju nam najbolji umovi”, rekla je Marija van Kerkhove, koja je na čelu odjeljenja Svjetske zdravstvene organizacije za nove bolesti i zoonoze.\nGrupa stručnjaka će se sastojati od 25 članova i očekuje se da će krajem septembra prvi put održati virtualni sastanak.\n“U posljednjih 20 godina imali smo pojave mnogo takvih patogena – SARS, MERS, različite ptičje gripove, zika virus i, naravno, SARS-CoV-2”, navela je Van Kerkhoveova.\nMarija van Kerkhove, američki epidemiolog, koja je na čelu SZO tima za kovid 19, podsjeća da je bilo potrebno više od godinu dana da se otkrije da su jednogrbe kamile bile posrednik u prenosu bliskoistočnog respiratornog sindroma (MERS) na čovjeka.\n“Nova grupa će napraviti globalni okvir za proučavanje životinja, ljudi, hrane, prirode, biosigurnosti i protokole za laboratorije u slučaju pojave novog patogena”, istakla je Van Kerkhoveova naglasivši da je cilj imati adekvatan tehnički i naučni okvir za sljedeći put jer će ga, bez sumnje, biti.\nTim SZO stručnjaka proveo je četiri nedjelje u Vuhanu i njegovoj okolini s kineskim naučnicima i potom, u zajedničkom izvještaju objavljenom u martu, naveo da je novi virus korona najvjerovatnije prenesen sa slijepih miševa na ljude preko druge životinje, ali da su potrebna dalja istraživanja.\n23.09.2021 Lavrov: Rusija neće u NATO\n23.09.2021 FDA odobrio treću dozu Pfizera za starije i zdravstveno...\n23.09.2021 Francuski ambasador se vraća u SAD nakon razgovora Bide...\n23.09.2021 U Njemačkoj planiraju nove regulative protiv nevakcinis...\n22.09NUHANOVIĆ ( Maše ) NUHAN iz Zagrada -Velik...\n21.09GRAČANIN (Hurem) ĆAMIL iz Nepeka\n21.09BULJUBAŠIĆ ( rođena Čaušević ) HASIBE iz P...\n21.09KARAJIĆ ( rođena Pajazetović Šabana ) FATI...\n20.09HOTIĆ ( rođena Elkasović ) HAJRA sa Baga -...\n20.09KARAJKOVIĆ (rođ. Fazlić) RAHMANE-Garo


„Šverceri iz Euleksa ne štete ugledu misije“ | Evropa | DW | 28.04.2010\n„Šverceri iz Euleksa ne štete ugledu misije“\nŠef Euleksa Iv de Kermabon tvrdi da hvatanje rumunskih policajaca u švercu cigareta i alkohola neće mnogo štetiti radu ove misije. U ekskluzivnom razgovoru za Dojče vele, Kermabon govori o problemima Kosova.\nŠverc cigareta i alkohola 16-torice rumunskih pripadnika Euleksa nikako se ne može opravdati, pošto je evropska misija tu da pomaže u uspostavljanju reda i zakona, a ne da se bavi švercom. Šef Euleksa Iv de Kermabon ipak je ubeđen da to neće umanjiti rezultate rada ove misije i neće bitno uticati na njen ugled.\n„Uvek je teško prihvatiti da se dešavaju i takvi incidenti, pošto smo mi misija koja treba da brine o uspostavljanju reda i zakona. Međutim, nijedna humanitarna organizacija nije savršena. Loši postupci nekog pripadnika misije Euleksa neće uticati na naš posao, pošto građani Kosova vrlo dobro znaju zašto smo mi tu, kako radimo i koji je cilj naše misije. Dakle, ne mislim da će slučaj umešanosti pripadnika naše misije u švercu da ugrozi rad Euleksa“, tvrdi De Kermabon.\nPravni sistem na Kosovu je jedan od segmenata gde se čuje najviše kritika. Šef misije Euleksa priznaje da u tom sistemu ima korupcije, ali tvrdi da su oni odlučni u borbi protiv nje.\n„Najveće teškoće u pravnom sistemu su nedostatak kompetencija, nesposobnost i nedostatak stručnih kadrova kao što su sudije i tužioci. Proces izbora sudija i tužilaca se nastavlja. Drugi problem je korupcija u pravnom sistemu, protiv čega moramo da se borimo. Kao što znate, mi smo već smenili neke sudije i tužioce. Da bi sistem bio funkcionalan, građani moraju da imaju poverenja u pravni sistem Kosova. Sudije treba da donesu važne i profesionalne odluke koje ce presecati organizovani kriminal i korupciju“, ističe Iv de Kermabon.\nSudovi na severu\nKosovske institucije tvrde da je jedan od najvećih problema nefunkcionisanje sudova na severu Kosova, pošto su sudovi tamo i dalje van dometa uticaja zvanične Prištine.\n„Nalazimo se u finalnoj fazi izrade projekta za povratak sudija i tužilaca u Okružni sud Kosovske Mitrovice. Mi smo već izradili neke predloge i u stalnom smo kontaktu sa kosovskim institucijama, kao što je Odbor sudija Kosova. Verujem da ćemo u bliskoj budućnosti imati dvojicu srpskih i dvojicu albanskih sudija, koji ce početi da rade u severnom delu Mitrovice. Ovo je važno za sve, pošto je situacija sa poštovanjem reda i zakona u severnom delu Mitrovice zabrinjavajuća“, kaže De Kermabon.\nSa Beogradom o carini i policiji\nŠto se srpsko-albanskih razgovora tiče, Beograd i dalje tvrdi da pitanje statusa Kosova nije rešeno, dok kosovske institucije kažu da sa Srbijom mogu da razgovaraju samo o tehničkim pitanjima. Šef Euleksa objašnjava da oni već vode razgovore sa Beogradom oko pravnih pitanja. Njihov cilj je da se Beograd složi sa funkcionisanjem sudova na severu Kosova. Pregovara se o postizanju nekog protokola o tehničkim pitanjima, objašnjava Kermabon.\n„Ako u borbi protiv organizovanog kriminala želite da budete efikasni, onda treba da znate da se protiv njega ne možete boriti samo unutar Kosova. Za to je potrebna regionalna saradnja, dogovor između carinskih službi, policija i sudstava. Dakle potrebna je razmena informacija i dobra koordinacija. To je i razlog zašto smo mi još na samom početku odlučili da postignemo dogovore sa svim zemljama regiona, dakle i sa Srbijom. Ideja je postizanje tehničkog dogovora o saradnji u domenu carina i sudstva, kako bi se efikasno borili protiv organizovanog kriminala. Ovaj proces ce biti potpuno transparentan, uz dogovor sa vlastima u Prištini i u Beogradu, pošto je razmena informacija o borbi protiv ovih negativnih pojava u interesu svih.“\nŠef Euleksa priznaje da carinska služba na granici između Kosova i Srbije i dalje ne funkcioniše kako treba. Međutim, veruje da postoji dobra volja da se i taj problem reši.\n„Na severu nema pune carinske kontrole, ali neka vrsta kontrole postoji. Naši carinici i granični policajci su tamo prisutni 24 časa dnevno, sedam dana nedeljno. Mi kontrolišemo svaki pokret. Robu koja ulazi iz Srbije na Kosovu registruju carinici misije Euleksa, dok roba koja se prevozi za Mitrovicu podleže punoj carinskoj kontroli. Dakle mi pokušavamo da postepeno uspostavimo punu carinsku kontrolu na svim graničnim prelazima sa Srbijom. Mi smo u kontaktu sa srpskim zvaničnicima, sa kojima razmenjujemo informacije i pokušavamo da postignemo tehničke dogovore, kako bismo sprečili šverc i organizovani kriminal“, zaključuje Iv de Kermabon.\nAutori: Bekim Šehu / Bahri Cani\nTrajni link https://p.dw.com/p/N8Of


LG G7 Fit - ITNetwork\nHome A SLAJDER\tLG G7 Fit\nLG G7 Fit dolazi kao pojednostavljena verzija vodećeg G7 ThinQ modela koji smo nedavno takođe testirali. Dakle pored toga što predstavlja uprošćenu verziju vodećeg modela, istovremeno se može reći da predstavlja kombinaciju raznih delova počevši od starijih od pre par godina, do novijih. Bilo kako bilo, nedavno nam je na test došao upravo ovaj telefon koji smo testirali kako bismo imali jasan uvid u to šta je LG uklonio, pojednostavio i slično kako bi svojim potrošačima obezbedio uređaj po povoljnijoj ceni u odnosu na flegšip model.\nTelefon nam je stigao u istoj kutiji kao i njegov stariji brat. U pitanju je kvalitetno kartonsko pakovanje koje je prefarbano mat crnom bojom. Sa gornje strane se nalazi naziv telefona, zadnja strana je rezervisana za nešto detaljnije specifikacije tj. za ono najistaknutije na telefonu. Iz kutije smo prvo izvukli telefon koji je bio veoma pažljivo upakovan kako ne bi došlo do oštećenja. Pored telefona smo dobili standardnu prateću opremu koja nam je obezbedila sve što nam je neophodno. Tu spadaju alat za otvaranje fioke za SIM kartice, zatim USB kabl, punjač, slušalice visokog kvaliteta. Prisutno je višejezično uputstvo za upotrebu i garantni list pored toga.\nG7 Fit se po dizajnu nimalo ne razlikuje od glavnog modela, zapravo dizajnerski ne donosi gotovo ništa novo što smo isto rekli i na prethodnom testu LG G7 modela. G7 Fit izgleda gotovo kao i većina modernih telefona, dakle izmenjen odnos stranica ekrana, popularni notch panel koji i dalje kod većine korisnika ne dobija veliki broj simpatija, upotreba stakla i metala. Staklo je prisutno sa prednje i zadnje strane s tim što je kvalitet oleofobskog premaza sa zadnje strane veoma nizak. Otisci se sa zadnje strane veoma lako nakupljaju, dok je premaz spreda dosta kvalitetniji i otisci su gotovo nevidljivi. Okvir je napravljen od metala i dodaje telefonu na čvrstini. Dimenzije telefona su 153.2×71.9×7.9mm, težina oko 158 grama i spram toga telefon je dosta kompaktan, lepo leži u ruci i udoban je. Nema preteranog klizanja, ali u vlažnim šakama je prisutno mada spram prirode materijala kakvo je staklo to je sasvim očekivano. Prednost koju G7 Fit donosi su sertifikati o vodootpornosti što je vrlo bitno za moderne telefone. Kućište pored poznatog IP68 standarda ima Military Standard 810G sertifikat. Telefon je dostupan samo u crnoj boji, nemamo zamerki na ovo ali verujemo da bi telefon u drugim varijantama izgledao atraktivnije.\nSa zadnje strane telefona se nalazi logo kompanije, oznaka modela, a tu je i čitač otisaka prstiju. LG u ovom slučaju nije ispratio trenutne vladajuće trendove na tržištu, pa je iznad čitača samo jedna kamera i LED blic iako trenutni trendovi nalažu bar dve kamere i to barem radi postizanja nekog boljeg efekta. Sa leve strane telefona se nalazi taster za podešavanje jačine zvuka, na suprotnoj strani se nalazi taster za uključivanje i isključivanje. Fioka je premeštena na gornji deo i ima dva slota za nanoSIM kartice ili za kombinaciju nanoSIM sa microSD do 256GB eksterne memorije. Očekivano, na donjoj strani je smešten 3.5mm konektor, glavni mikrofon za obavljanje razgovora, zvučnik i na samoj sredini USB konektor reverzibilna verzija. Spreda se nalazi veliki ekran oko koga ima jako malo prostora. Ispod ekrana je jedna tanka traka, u gornjem delu notch panel. Iznad ekrana se nalazi kamera, senzori, glavni zvučnik. Prisutno je zaštitno staklo. Ekran je baziran na IPS LCD matrici, ali uprkos tome prisutan je Always-on ekran. Dijagonala ekrana je 6.1 inča, rezolucija je veoma visoka: 1440×3120 piksela, gustina je takođe velika i iznosi 563 piksela po inču. Ekran je jako kvalitetan, osvetljenje jako i ekran je čitljiv po jakom suncu. Uglovi gledanja su maksimalni, a u podešavanjima postoji mogućnost prilagođavanja ekrana kao npr. promena rezolucije (radi bolje autonomije baterije), skrivanje notch panela ili dodeljivanje drugačije boje pored njega.\nIspod „haube“ telefona se nalazi Snapdragon 821 čipset. Uz njega ide četvorojezgrani procesor podeljen na dva dela i Adreno 530 grafički koprocesor. Mišljenja po pitanju hardvera su podeljena, neki su skeptični zbog upotrebe čipa iz 2016. godine, sa druge strane iskustvo pokazuje drugačije. Telefon je odlično optimizovan i radi veoma brzo, i dalje nema aplikacije ili igre sa kojom ovaj uređaj ne može da se nosi. Telefon ima 4GB RAM memorije što je po nekim sadašnjim uslovima sasvim dovoljno. Sa druge strane imamo 32GB ali samo na papiru jer je u praksi telefon došao sa svega 15GB slobodne memorije, dakle više od pola je otpalo samo na operativni sistem što nam se nimalo nije dopalo stoga smo bili primorani da upotrebimo microSD karticu. Softver koji pokreće telefon je Android 8.1 Oreo sa LG UX korisničkim interfejsom. Baterija koju telefon koristi ima kapacitet od 3000mAh. U praksi je moguće obezbediti jedan ceo dan rada, međutim igre mogu da isprazne telefon za 4 ili 6 sati u zavisnosti od njene kompleksnosti. Brzo punjenje je dostupno, ali ono nije baš toliko brzo s obzirom da je potrebno 1 sat i 30 minuta da se baterija napuni do kraja. Takođe i ovaj model dolazi sa problematičnom kompatibilnošću sa ostalim punjačima i to nije prvi put kada je LG u pitanju.\nOno čime nismo u početku bili oduševljeni jeste činjenjica da telefon sa zadnje strane ima svega jednu kameru, a još veće iznenađenje je da je telefon pušten na tržište u drugoj polovini 2018. godine i predviđen je za prodaju i u jednom delu 2019. godine. Zadnja kamera ima senzor od 16 megapiksela, otvor blende f/2.2 dok je za izradu kamere zadužen Samsung. Spreda se nalazi kamera od 8 megapiksela i sa većim otvorom blende f/1.9 dok je za proizvodnju zadužena kompanija Hynix. Ipak uprkos svom našem skepticizmu, kamere su prilično dobre. Fotografije imaju dosta detalja, dobru oštrinu, nizak nivo šuma i dobar balans bele boje. Nedostatak je što kamera ima spor fokus, ne poseduje optičku stabilizaciju a softver radi malo sporije prilikom promene režima slikanja. Prisutna je i AI podrška za prepoznavanje objekata. Prednja kamera je takođe relativno dobra, ima podjednako dobar balans bele boje i kvalitet nije loš.\nMišljenja po pitanju G7 Fit su podeljena, uređaj je napravljen na takav način da su nedostaci i prednosti ujednačeni. Izgled uređaja nije inovativan ali dolazi sa dvostrukim sertifikatom vodootpornosti. Hardver je star 3 godine, ali je odlično optimizovan i radi veoma lepo, softver je nov. Kamere na prvi pogled tereaju korisnike na skepticizam, ali su u praksi veoma dobre. Generalno delimično smo zadovoljni uređajem, ali verujem da bi potrošači kompanije LG bili zadovoljni. Cena uređaja je oko 300€.\nGustina ekrana: 563\nČipset: Qualcomm MSM8996 Snapdragon 821 (14 nm)\nGrafička kartica: Adreno 530\nPrimarna kamera: 16 MP, f/2.2, 28mm (wide), PDAF\nUSB: 3.1, Tip-C 1.0 reverzibilni konektor\nLG G7 Fit was last modified: 5 avgusta, 2019 by ITN Team\nFortnite sezona X donosi emocije u ‘Save the World’ mod\nPočinje zvanična prodaja: od sutra Samsung Galaxy...


Amira Medunjanin, Galija, Kralj Čačka gosti na ariljskom ARLEMM festivalu – Info LIGA\nARILJE / KULTURA\nAmira Medunjanin, Galija, Kralj Čačka gosti na ariljskom ARLEMM festivalu\nby infoLIGA · 03/07/2017\nOvogodišnja kulturno-edukativna manifestacija ARLEMM biće održana od 16.7. do 30.7.2017. godine u Arilju. Nastupaće Gudači svetog Đorđa, orkerstr Škole za muzičke talente iz Ćuprije i beogradski džez sastav Nejkid kao i istaknuti izvođači umetničke muzike, Divna Ljubojević i Melodi i Gitarinet gruv system.\nU okviru ARLEMM art festivala, koji se održava 21. i 22. jula na rečnom ostrvu Uski vir na reci Rzav, nastupiće Amira Medunjanin, Duvački orkestar i rok bend pod rukovodstvom Aleksandra Sedlara sa Draganom Đorđevićem – Suzukijem, solistom na violončelu, Kralj Čačka, grupa Galija i Fridom- Džimi Hendriks tribjut bend.\nProgramski sadržaji ARLEMM-a i ove godine će okupiti najtalentovaniju decu i omladinu iz zemlje i inostranstva, sa kojima će raditi vrhunski predavači i profesori violine, violončela, klavira, viole, kontrabasa, duhovnog pojanja, solo pevanja i gitare.\nAriljska letnja muzička manifestacija – ARLEMM se sprovodi pod pokroviteljstvom Ministarstva kulture i opštine Arilje, a u saradnji sa Crkvenom opštinom grada, Narodnom bibliotekom, sponzorom i partnerom manifestacije kompanijom Ekstrem intimo iz Arilja i mnogim donatorima.\nKUD “Moravica“ iz Ivanjice na srebrnom putovanju kroz Tursku\nNext story MALINARI: Hoćemo hitan sastanak sa Vučićem i Brnabićkom\nPrevious story Ivanjica na listi najboljih destinacija za odmor u Srbiji


Radionica dizajna Super klinci — Pravljenje avatara od nule – Startit\nRadionica dizajna Super klinci — Pravljenje avatara od nule\nPrilika da se vaše dete upusti u vode dizajna i ilustracije.\nLetnji dani i raspust su idealni da se nauči nešto novo tako da smo u saradnji sa Tipsy Pixelom organizovali besplatnu radionicu koja će vašoj deci omogućiti da se upuste u vode dizajna i ilustracije.\nRadionica je koncipirana tako da se na zabavan i pristupačan način deci predstave neki osnovni koncepti dizajna koji će im pomoći da ispolje svoju kreativnost.\nOko prvih sat vremena, predavač će demonstrirati kako se od nule pravi jedan avatar u Photoshopu, nakon čega će zadatak biti podeljen na manje delove, a predavač će biti tu da ih vodi kroz sve korake kako bi stigli do krajnjeg rezultata.\nKako bi što više vremena proveli na kreiranju samog rada, avatara, i samim tim više naučili, preporučujemo da deca na radionicu dođu sa idejom kakvog super heroja bi voleli da kreiraju.\nProgram koji ćemo koristiti za izradu avatara je Photoshop (bilo koja verzija).\nPeđa Rusić je nakon niz godina rada za klijente odlučio da oformi sopstvenu školu kroz koju može da podeli svoje znanje kako mlađim generacijama tako i ljudima koji žele da promene svoju profesiju baveći se onime što vole.\nVeć dve godine kako škola postoji, kroz mentorisanje i zabavu, Peđa sa svojim učenicima potvrđuje da je nekada talenat samo izgovor, i da se iza svega krije rad i upornost.\nUslovi za radionicu\nInstalirati Adobe Photoshop (bilo koja verzija)\nRadionica je besplatna i namenjena je za decu uzrasta od II do VIII razreda osnovne škole.\nA svi koji budu pohađali radionicu, imaće video celog procesa i daljih delova objašnjavanja koje će moći naknadno da pogledaju kod kuće.\nRadionica će se održati u Startit Centru Beograd, u subotu 22. jula, a kako je broj mesta organičen prijava je obavezna. Prednost imaju oni koji se prvi prijave.


BisceBa Nezavisni informativni portal - OBAVEZANI NA HITNOST I ZAŠTITU BIŠĆANA - SDP Bihać na historijskom raskrižju: Uskraćivanje povjerenja aktualnoj Vladi USK\nOBAVEZANI NA HITNOST I ZAŠTITU BIŠĆANA - SDP Bihać na historijskom raskrižju: Uskraćivanje povjerenja aktualnoj Vladi USK\nVlada USK na čelu sa Mustafom Ružnićem (A-SDA Cazin) u nekoliko navrata preuzela je obavezu rješavanja migrantske krize kako cazinski Premijer vlade USK zna kazati koja je pogodila USK. Da nije žalosno bilo bi smiješno.\nPremijer vlade USK i njegova tzv. Operativna grupa za koordiniranje aktivnosti i nadzora nad migrantskom krizom na području Unsko-sanskog kantona nekoliko je puta lagala građane Bihaća sa kojekakvim ultimativnim jalovim rokovima upućenim prema Ministarstvu sigurnosti BiH, Vijeću ministara BiH itd. Premijer vlade USK koji dolazi iz Cazina živi u paralelnom svijetu, ne živi život građana Bihaća, Premijer živi u u drugom svijetu u gradu Cazinu bez migranata, za razliku od Bihaća u kojem migranti svakodnevno kradu, napadaju i otimaju od Bišćana, provaljuju u imovinu Bišćana. Hozanov premijer Ružnić niti jednog trenutka od preuzimanja dužnosti nije izrazio žaljenje i suosjećanje se sa Bišćanima.\nPremijer vlade USK Ružnić (ASDA Cazin) cijelo vrijeme nastupa sa lažnom tezom “migrantska kriza u USK” dok politička rukovodstva Cazina, Bosanske Krupe, Bužima, Bosanskog Petrovca, Ključa i Sanskog Mosta ne iskazuju niti malo želje da pomognu Bihaću čak niti deklarativno. Premijer Ružnić imao je do sada nebrojeno puta priliku da donese odluku da se u Cazinu otvori privremeni migrantski centar koji bi prihvatio i smjestilo barem 500 migranata i tako iskaže solidarnost sa Bihaćem u kojem Premijer pet dana sedmično živi i radi 6-8 sati dnevno. Cazin je isto tako pogranični grad, zar ne Hozanov premijeru. No, zato premijer Ružnić novcima iz budžeta USK, a koji najviše pune Bišćani investira u Cazin u kružne tokove koji su građevinski specijalitet njegove stranke A-SDA, a čija financijska vrijednost, nepisanim pravilom, na kraju bude obično dvostruka od početne.\nAktualna vlada na čelu sa Ružnićem koja je "sklepana" po ovdašnjim krajiškim kafanama i benzinskim crpkama uz pomoć umišljenog političkog maga i presuđenog kriminalca Rifeta Hozanovića, izabrana je na veliku žalost Bišćana a kojima se to sada “višestruko vraća” podizanjem ruke Fatke Kulenović (SDP Bihać) poslanice u skupštini USK iz Bihaća.\nNo, nije kasno da Fatka Kulenović ispravi početničku političku grešku i pokaže svojim Bišćanima da ima dovoljno velika politička “muda” i pokrene postupak za izglasavanje nepovjerenja Vladi USK i premijeru Ružniću u Skupštini USK ukoliko Vlada Unsko-sanskog kantona od 11/05/2019. godine ne počne da realizuje obećane mjere zatvaranja i rasformiranja prihvatnih centara za migrante u naseljenim područjima Bihaća, te daljnji prihvat ilegalnih migranata a u cilju zaštite građana Bihaća.


Ljubomir Radanov\t 02.11.2020. 07:43h\nNova ministarka kulture Maja Gojković naložila je da se sa sajta tog ministarstva skinu saopštenja njenog prethodnika Vladana Vukosavljevića, u kojima je polemisao s novinarima i kulturnim radnicima, objavio je Veran Matić na portalu Javni servis.\nOn piše i da saznaje da je nova ministarka kulture i informisanja odlučila i da se povuku sve krivične prijave koje je prethodni ministar podnosio. - Neko će kazati da su ova saopštenja svedočanstvo o jednom vremenu, mandatu i ministru i da ne treba da nestanu sa sajta resornog ministarstva. Mišljenja sam da je bolje da ih nema - ne zbog ministra, već zbog svih onih časnih koleginica i kolega, kao i mnogih drugih, koje je uvredio i oklevetao bivši ministar. Maja Gojković je rešila da prvo počne sa čišćenjem onoga što je izlog ministarstva. Čekamo dalje korake u kulturi i informisanju da procenimo da li je na dobrom putu - piše Matić.\nMaju Gojković na mestu ministra ne čeka nimalo lak zadatak. Njen prethodnik nije uspeo da imenuje direktore u Narodnoj biblioteci Srbije, Narodom muzeju i Muzeju savremene umetnosti u Beogradu, kao ni da donese zakon o pozorištu. Kurir/ Foto: Tanjug\nMaja GojkovićVladan VukosavljevićMinistarstvo kulture i informisanja


Svet Biljaka › Forums › DRVEĆE I ŽBUNJE › Razmnožavanje › Razmnozavanje kotonoastera\nForums › DRVEĆE I ŽBUNJE › Razmnožavanje › Razmnozavanje kotonoastera\nPoslato: Pon Avg 17, 2015 10:58 am\tNaslov: Razmnozavanje kotonoastera\nOtvaram ovu temu iz razloga sto je koliko vidim mnogima potrebna biljka sa kojom ce poceti da uce o nacinima razmnozavanja . Posto se kotonoaster veoma lako razmnozava molim da oni kojih zanima razmnozavanje malo vise pogledaju slike i sve ce vam se razjasniti.\nVeličina fajla: 51.27 KB\nPoslato: Pon Avg 17, 2015 11:00 am\tNaslov: Re: Razmnozavanje kotonoastera\nI sve pocinje od najprostijeg cepanja tj. razdvajanja zbuna . Razdvajanje je za pocetnike a oziljavanje je jednostavno.\nKotonoaster je zanimljiva biljka ne zbog ukrasa nego je veoma pogodan za bonsai. Moze se orezivati tokom cele godine a saksija ne mora da bude duboka .\nPoslato: Pon Avg 17, 2015 11:23 am\tNaslov: Re: Razmnozavanje kotonoastera\nLepo zapoceta tema, dodao bi jos podatke o vremenu kada se uzimaju reznice, duzine reznica, supstrat u koji se stavlja, da li je bolje necim prekriti, da li se koristi hormon, okvirni procenat uspesnosti.........\nPoslato: Pon Avg 17, 2015 6:11 pm\tNaslov: Re: Razmnozavanje kotonoastera\nČitala sam u stranoj literaturi da se razmnožava u kasno ljeto , reznicama cca 1o cm na temp. oko 25 C . Hormon nije potreban a za prekrivanje, vjerovatno , da je poželjno radi vlage.\nPoslato: Pon Avg 17, 2015 8:21 pm\tNaslov: Re: Razmnozavanje kotonoastera\nDa zaboravio sam ali ima vremena napisacu. Princip je isti kao i kod ostalih biljaka . Kutija koja se zatvara i koja ne gubi vlagu. U opciji razmnozavanje pogledajte , razmnozavanje kivija, borovnice, i lonicere kamcatike .\nVeoma jednostavan i lak nacin bez upotrebe hormona kao i kvalitetnijeg supstrata . Dovoljan je i pesak .


Preporod u posjeti Opštini Žabljak - Biram Oporavak\nBiram Oporavak > Blog > Vijesti CG > Preporod u posjeti Opštini Žabljak\nU sklopu projekta ”Biram oporavak”, 23.07.2018. godine, Preporod je obavio radnu posjetu Opštini Žabljak, Sekretarijatu za upravu i društvene djelatnosti, u sklopu kojeg djeluje Kancelarija za prevenciju narkomanije. Tim povodom, sastali su se Jovan Bulajić, Izvršni direktor Preporoda, Slađana Knežević, Sekretarka Sekretarijata i Ljeposava Miljić, zaposlena u kancelariji za prevenciju narkomanije.\nSastanak je upotrijebljen da bi se razgovaralo o aktuelnostima unutar Opštine Žabljak i Preporoda, ali i da bi se evaluirala dosadašnja saradnja i razmotrili novi modaliteti kooperacije. U tu svrhu, potpisan je i Memorandum o saradnji, kojim se formalizuje saradnja aktera i stvara pravni temelj za sve aktivnosti koje će se u budućnosti sprovesti zajedno.\nTags: Crna Gora Kancelarija za prevenciju narkomanije Preporod Žabljak\nPrethodni Preporod u gostima Televiziji Vijesti\nSlijedeći 25.07.2018. Svijet: Zapljena i korisnici droga u svijetu


SUNCE NAD DRINOM I BOJE PRIJATELJSTVA U FOJNICI - Centar za kulturu Goražde\nSUNCE NAD DRINOM I BOJE PRIJATELJSTVA U FOJNICI\nU okviru manifestacije „ Dani Isaka Samokovlije – Sunce nad Drinom“ u Fojnici, povodom dana Općine, postavljena izložba slika i skulptura\nIzložbu su, u okviru manifestacije „ Dani Isaka Samokovlije – Sunce nad Drinom“, organizovali Centar za kulturu Goražde, Grad Goražde i Općina Fojnica. Izložba je i u zvaničnom programu obilježavanja dana ove općine\n-Poklanjaju nam njihova srca, otvaraju njihove duše u kojima je beskrajna dobrota, ukrašavaju nebo iznad Goražda osmjesima…Na ulicama Goražda, dobrim ljudima grada, pružaju ruke na pozdrav grijući dlanove prijateljstvom. Daruju Goraždu i njegovim građankama i građanima djela nemjerljive vrijednosti . Slike, skulpture, grafike, crteže..\nDobri ljudi, umjetnici, obogatili su Goražde blagom koje u oči donosi ljepotu i sreću.\nDio tog blaga, sa radošću, poklanjamo vašim očima i srcima, sretni što veliki književnik i humanista Isak Samokovlija, i na ovaj način povezuje naša dva grada, povezuju i sve nas u zajedničkoj misiji prijateljstva..“\nOve su rečenice ispisane u afiši koja prati veoma uspješnu izložbu slika i skulptura postavljenu u galeriji turskog kulturnog centra „ Yunus Emre“ u Fojnici. Trideset četiri djela predstavljena fojničkoj likovnoj publici dio su nemjerljivo važnog umjetničkog blaga nastalog na goraždanskoj likovnoj koloniji.\nIzložbu su, u okviru manifestacije „ Dani Isaka Samokovlije – Sunce nad Drinom“, organizovali Centar za kulturu Goražde, Grad Goražde i Općina Fojnica. Izložba je i u zvaničnom programu obilježavanja dana ove općine.\n-Imamo istinsko zadovoljstvo da u našem gradu pozdravimo drage prijatelje iz Goražda. Ova izložba koja svakako znači puno u ukupnom programu obilježavanja Dana naše općine, plod je saradnje za koju vjerujem da će u njenom nastavku biti plodonoasna i sadržajna. Već smo dobili poziv da naši umjetnici učestvuju na poznatom goraždanskom Internacionalnom festivalu prijateljstva i taj smo poziv sa zadovoiljstvom prihvatili – kazao je , otvarajući izložbu, fojnički načelnik Sabahudin Klisura.\nGradonačelnik Goražda dr.sci Muhamed Ramović je u obraćanju uputio zahvalnost građanima Fojnice i predstavnicima vlasti na široko otvorenim srcima za Goražde i pacijente iz Goražda koji su upućivani na liječenje u poznati centar „ Reumal“ i na dobroti koju i sada pokazuju.\n-Mi smo počastvovani što smo ovdje, na ovoj izložbi, koja je dio brojnih aktivnosti koje Grad Goražde i glavni organizator manifestacije „ Dani Isaka Samokovlije“ – Centar za kulturu iz našeg grada, realizuju u čast velikog književnika. Goražde se na dostojan način odužuje Isaku Samokovliji koji je na tako osoben i iskren način pisao o Goraždu i Drini. Nastavićemo to da činimo i ubuduće a u tim programima, svakako značajno mjesto ima i Fojnica“ – rekao je gradonačelnik Ramović.\nO značaju Likovne kolonije „ Boje prijateljstva“ kao dijela Internacionalnog festivala prijateljstva u Goraždu, govorio je na otvaranju izložbe predsjednik Udruženja likovnih umjetnika Goražde Enver Krajišnik.\nNa susretima prijatelja u Fojnici, predstavljen je i književnik klub „ Isak ( djeluje u Centru za kulturu Goražde). Poetske zapise o Drini i Goraždu govorili su Slavko Klisura, Amila Crljenković i Melisa Geca.\nČestitke organizatorima izložbe i želje za uspješan nastavak saradnje ovom su prilikom uputili i ministar u Vladi Srednjobosanskog kantona Salkan Merdžanić i direktor fojničke štamparije Šahzija Buljina.\nOrganizaciju izložbe u Fojnici pomogla je i goraždanska Srednja stručna\nškola ” Džemal Bijedić”.\nU TOKU RADOVI U ZBIRCI KOJA ĆE …\nPOZDRAV PRAZNIKU BIH – DANU NEZAVINOSTI U …\nPOZORIŠNA PREDSTAVA “FISTIK ILI SAN O …


Šeks: Sve je bilo u skladu s Ustavnim zakonom - tportal\nŠeks: Sve je bilo u skladu s Ustavnim zakonom\nBANIĆ PODNIJELA ŽALBU\nZadnja izmjena 04.02.2009 16:41\nPredsjednik saborskog Odbora za Ustav Vladimir Šeks ustvrdio je da je taj odbor postupak kandidiranja Slavice Banić za sutkinju Ustavnog suda provodio u skladu s Ustavnim zakonom o Ustavnom sudu. U međuvremenu Slavica Banić već je podnijela žalbu Ustavnome sudu. Tako će odluku o tome tko je pogriješio u ovom slučaju - Sabor ili Upravni sud - donijeti Ustavni sud\n"Odbor za Ustav, Poslovnik i politički sustav je postupak kandidiranja Slavice Banić za sutkinju Ustavnog suda provodio u skladu s Ustavnim zakonom o Ustavnom sudu, a tko je pogriješio, konačni pravorijek donijet će Ustavni sud", rekao je Šeks novinarima u Saboru u vezi odluke kojom je Upravni sud poništio imenovanje Slavice Banić u Saboru.\nPodsjetio je da je Odbor, u raspravi o imenovanjima, jednoglasno zaključio da svih 19 kandidata za ustavne suce, uključujući Slavicu Banić, imaju uvjete da ih se izabere na tu dužnost. Za to su, podsjeća Šeks, glasovali i oporbeni članovi Odbora.\n"Upravni sud je očito prihvatio jednu drugu interpretaciju i ustvrdio da Banić nema dovoljan broj mjeseci ili godina u pravnim poslovima i poništio odluku Sabora", ocijenio je.\nŠeks tumači da Banić može podnijeti tužbu Ustavnom sudu te da će, ako sud prihvati njezinu tužbu, ostati ustavnom sutkinjom.\nKazao je i kako je, po informacijama koje ima, odluka dostavljena Slavici Banić te da je ona već podnijela ustavnu tužbu.\n"Tko je pogriješio, konačni pravorijek donijet će Ustavni sud i ja ne smijem komentirati sudske odluke", rekao je Šeks.\nNa pitanje hoće li se poništiti odluke Ustavnog suda u donošenju kojih je sudjelovala Slavica Banić, Šeks je kazao kako je to dvojbeno.\nObjasnio je kako bi po nekim interpretacijama trebalo poništiti sve odluke u donošenju kojih je Banić sudjelovala, ali i interpretacija po kojima bi se poništile samo one odluke u kojima je njezin glas bio presudan.


Požar iznad Mostara ugašen u toku noći, vatrogasne ekipe i dalje dežuraju na terenu | Tacno.net\nAutor 👤tačno.net 24.7.2017. u 09:36\n“Stanje je sada mnogo bolje, uspjeli smo smiriti situaciju, uveliko je pomogao helikopter Oružanih snaga. U toku noći uspjeli smo ugasiti požar na Kobilovači i Brkanovom brdu, ali neke naše ekipe su i dalje na terenu, obilaze lokacije koje su ugašene jer zbog utjecaja vjetra postoji mogućnost ponovnog aktiviranja”, kazali su nam jutros iz Profesionalne vatrogasne jedinice Mostar.\nJučerašnji požar gasile su sve raspoložive jedinice mostarskih vatrogasaca, brzo je stigla pomoć helikoptera, a mnogi građani su se javljali da pomognu, svjesni opasnosti koju bi širenje požara na ovim lokacijama moglo donijeti. Rijetki su to prostori oko Mostara s gustom šumom, samo nekoliko kilometara od grada.\nTagovi: pozer mostar


Hrvatski zavod za javno zdravstvo danas je objavio detaljnu informaciju o odluci ove države o zabrani ili ograničenjima prelazaka granice, a koja je stupila na snagu juče.\nNa službenoj stranici koronavirus.hr, objavljeno je svojevrsno pojašnjenje o tome koje kategorije građana i pod kojim uslovima mogu ući u ovu državu. Građani BiH se u ovoj informaciji tretiraju kao građani iz trećih zemalja.\n1. Ako stranci nemaju državljanstvo države članice EU, EGP ili prethodno navedenih zemalja, niti regulisan boravak u tim državama niti su članovi njihovih porodice, a putuju iz države koja nije članica, zbog neodgodivih ličnih razloga, prilikom dolaska na granični prelaz moraju dokazati svoj razlog za ulazak u Republiku Hrvatsku, koji može biti:\nNEODGODIVI LIČNI RAZLOG - potrebno je predočiti valjanu dokumentaciju, primjerice u slučaju: odlaska na sprovod (npr. smrtni list, osmrtnicu), odlaska na liječenje ili pratnja osobe koja odlazi na liječenje (npr. ljekarski poziv, potvrda o zakazanom liječničkom/stomatološkom pregledu, preporuku ljekara)\nAKO STE VLASNIK ILI ZAKUPAC (vrijedi i za nositelje leasinga) nekretnine, pokretnine ili morskog plovila (brod, jahta itd.) u Republici Hrvatskoj graničnoj kontroli pri prelasku graničnog prijelaza u Republiku Hrvatsku potrebno je predočiti dokumentaciju kojom se dokazuje posjedovanje nekretnine/pokretnine u Republici Hrvatskoj (npr. vlasnički list/ugovor); članovima porodice vlasnika će biti omogućen ulazak uz predočenje valjanog dokumenta iz kojeg je vidljivo srodstvo s vlasnikom. Za ove osobe je određena je mjera karantina/samoizolacije uz zdravstveni nadzor u trajanju od 14 dana, uz mogućnost skraćenja trajanja mjere na 7 dana, ako osoba o svom trošku napravi bris nosa i ždrijela sedam dana po ulasku u Hrvatsku i dobije negativan rezultat PCR testa na SARS-CoV-2.\nPOSLOVNIH RAZLOGA ili ekonomskog interesa Republike Hrvatske - potrebno je predočiti dokumentaciju koja dokazuje poslovni razlog posjete Republici Hrvatskoj ili ekonomski interes Republike Hrvatske, kao što je poziv na sastanak ekonomskog subjekta iz Republike Hrvatske, dokaz o članstvu u upravi, o vlasništvu ili suvlasničkom udjelu u firmi registrovanoj u Republici Hrvatskoj, dokumentacija o dogovorenoj poslovnoj obavezi s fizičkom ili pravnom osobom i dr.\nTURISTIČKIH RAZLOGA - potrebno je predočiti potvrdu plaćenog smještaja u nekom od smještajnih objekata u Republici Hrvatskoj (ugovor o zakupu ili paušalnom plaćanju kampa, ugovor o stalnom vezu u luci nautičkog turizma, dr.) i obrazovanja, potrebno je predočiti dokaz o školovanju/studiranju (npr. indeks, potvrda obrazovne ustanove i dr.).\nOve osobe ne podliježu mjeri karantine/samoizolacije, ako na graničnom prelazu predoče negativni nalaz PCR pretrage brisa nosa i ždrijela na SARS-Cov-2, koji nije stariji od 48 sati (računajući od vremena uzimanja brisa do dolaska na granični prijelaz). Osobe koje ne predoče negativni nalaz PCR pretrage podliježu mjeri obavezne 14-dnevne karantine/samoizolacije.\nDržavljani država članica Evropske unije odnosno država članica schengenskog prostora i država pridruženih schengenskom prostoru kao i članovi njihovih obitelji (bez obzira na prebivalište) te državljani trećih zemalja koji su osobe s dugotrajnim boravištem na temelju Direktive Vijeća 2003/109/EZ (od 25. novembra 2003. o statusu državljana trećih zemalja s dugotrajnim boravištem) te osobe koje imaju pravo boravka temeljem drugih direktiva EU ili nacionalnog prava ili osobe koje imaju nacionalne dugoročne vize ne moraju prilikom ulaska u RH posebno dokazivati razlog svog ulaska (poslovni, gospodarski, turistički itd.), već mogu ulaziti pod jednakim uvjetima kao i prije pojave bolesti COVID-19, ali i nadalje uz epidemiološku kontrolu te uz obvezu pridržavanja općih i posebnih preporuka Hrvatskog zavoda za javno zdravstvo. Navedeno se odnosi i na državljane Kneževine Andore, Republike San Marino, Kneževine Monako i Svete Stolice.\nPrilikom ulaska u RH državljana tih država članica, evidentiraće se njihov ulazak uz prikupljanje dodatnih podataka (mjesto odredišta, broj mobitela i e-mail adresa), radi eventualne potrebe kontaktiranja iz epidemioloških razloga. Potrebno je ispuniti obrazac na stranici EnterCroatia i ostaviti podatke.


Vikendica Bajka Divčibare Divcibare - Vikendice na Divčibarama\nDivcibare » Vikendice Divčibare » Vikendica Bajka Divčibare\nObjavljeno: недеља, 24 децембра 2017 00:48\nAžurirano: понедељак, 15 новембра 2021 22:46\nDivčibare Vikendica Bajka – Cena smeštaja, booking, slike, video, kontakt. Vila Bajka je moderna vikendica sa kaminom na Divčibarama. Kada je u pitanju Vikendica Bajka Divčibare booking telefon cene i sve ostale informacije dobijaju se bez posrednika direktno od vlasnika.\nVila Bajka Divcibare – Vikendica Bajka\nVila Bajka Divčibare je zaista kao vila iz bajke. Pa i za Divčibare bajka je termin koji bi najbolje opisao ovo turističko mesto. Kada se kaze Vikendica Bajka Divčibare cena i kvalitet tj. odnos cene i kvaliteta usluge smeštaja je glavna asocijacija.\nBrvnare sa kaminom Divčibare\nVikendica sa kaminom koja odiše lepotom kako spolja, tako i iznutra. Ustvari ne zna se da li je lepša i bajkovitija u enterijeru ili spolja. Zaista, kada se traže brvnare sa kaminom Divčibare u turističkoj ponudi ima mnoštvo vikendica sa kaminima. Međutim, vikendica Bajka na Divčibarama je potpuno specijalno mesto.\nVikendica bajka Divčibare booking cene\nKada se smestite, kao da niste na ovoj planeti, potpuno ste relaksirani, smireni i oduševljeni ambijentom. Uostalom, najbolje je da odmah kontaktirate vlasnika vikendice na Divcibarama i raspitate se o rezervacijama i slobodnim terminima.\nDoživite i Vi svoju bajku, rezervišite smeštaj u vikendici Bajka Divčibare još danas! Budite deo avanture zvane Vila Bajka i uverite se u sve ovde napisano.\nVikendica je odlično pozicionirana.Nalazi se na deset minuta laganog hoda od središta turističkog centra Divčibare.\nModerna vikendica sa kaminom na Divčibarama poseduje:\nkompletno opremljena kuhinja sa svim pratećim elementima i tehnikom(ugradna ploča na struju i plin, sudomašina, kombinovani frižider, aspirator. . . )\nwi fi bežični internet i kablovska televizija\nLED i DVD\nantialergijski dušeci,jastuci i posteljina\nosvetljen i asfaltiran parking ispred kuće\nadresa:Beogradsko naselje bb\nBeogradsko naselje bb.Divčibare, 14204 Kolubarski Okrug, Srbija\nBajka Divčibare slike\nMapa i lokacija vikendice na Divcibarama


Antijevrejski pamflet kruži Novim Sadom\nBrošura naslovljena “Srpski narod u kandžama Jevreja” koja se proteklih dana pojavila u Novom Sadu, zapravo je fotokopija izdanja iz 1940. godine kada inače štampanje nije dozvoljeno, već je izdato 1941. godine za vreme okupacije, pojašnjava predsednika Odbora za antisimitizam u Jevrejskoj opštini Tibor Radan:\n“To je čisto fašistička brošura. Kažem, izdato za vreme okupacije. Ljotićevsko društvo je to izdalo a poznato je da on saradnik Hitlera, da je on aktivno sarađivao sa okupatorom. Prema tome to ne pogađa samo Jevreje nego celu ovu državu. Ja se čudim da je neko to danas izdao, i nadam se da će tužilaštvo preduzeti određene mere.”\nOkružni javni tužilac u Novom Sadu Zoran Pavlović tim povodom za naš program kaže:\n“Budući da smo bili obavezani, odnosno, da je do nas dopreo glas da postoji sumnja da je izvršeno eventualno neko krivično delo, dali smo nalog novosadskoj policiji da izvrši provere vezane za navode iz tog članka, da nam po mogućnosti pribavi fotokopiju tog spisa koji kruži po Novom Sadu. A nakon toga, dobićemo dakle izveštaj, donećemo odluku u skladu sa zakonom.”\nU novosadskoj policiji nezvanično kažu da se prvi rezultati istrage mogu očekivati u narednih nekoliko dana. Radi se o otvrenom raspirivianju verske i međunacionalne mržnje, ocenjuje Tibor Radan, navodeći da su u reizdanju te knjige navodni citati za koje se tvrdi da potiču iz jevrejskih svetih knjiga po kojima su Jevreji iznad drugih naroda, čista laž i falsifikat.\n“O Talmudu svi malo znaju i uvek je Talmud napadan. Oko dva i po miliona reči ima Talmud, to je vrlo ozbiljno izdanje. To su izvodi u stvari iz tog Talmuda, se može naći u biblitekama i može se proveriti, videti o čemu se radi. Znači, to je učinjeno vrlo zlonamerno, ne znam kome to danas treba, ko je to danas uradio. U svakom slučaju to je krivično delo.”


PRIJOVIĆ "KRENUO ZA BEOGRAD", ZVEZDA GA ČEKA! Srpski napadač napravio ključan korak ka dolasku u Zvezdu | Fudbal\nPRIJOVIĆ "KRENUO ZA BEOGRAD", ZVEZDA GA ČEKA! Srpski napadač napravio ključan korak ka dolasku u Zvezdu | Mondo Portal\nPRIJOVIĆ "KRENUO ZA BEOGRAD", ZVEZDA GA ČEKA! Srpski napadač napravio ključan korak ka dolasku u Zvezdu 10 Podeli Podeli na facebook Podeli na twitter Podeli na viber Pošalji na mail\nAutor Pavle Knežević 27.04.2021. / 07:00\nProcedura je pokrenuta, očekujemo nastavak narednih dana\nAleksandar Prijović je napravio veliki korak ka dolasku u Crvenu zvezdu! Mediji u Saudijskoj Arabiji pišu da je srpski napadač tražio raskid ugovora sa Al Itihadom zbog neisplaćenih zarada, a onda i nagovestio svoje planove.\nKako pišu mediji u zemlji, Prijović je upravi kluba rekao da želi da raskine ugovor, primi zaostala dugovanja, a onda "zaigra u svojoj zemlji".\nIsti medij piše, pozivajući se na svoje izvore, da Prijović ima usmeni dogovor sa Zvezdom, tako da mu je neophodno da napravi ovaj raskid.\nMediji pišu da je klub još prošlog leta želeo da pusti Prijovića, ali nije uspeo da ga proda zbog njegove visoke plate, pogotovo u ekonomski otežanoj situaciji koju je donela pandemija koronavirusa.\nAl Itihad sada sprema sporazum i finansijski dogovor o raskidanju ugovora sa Prijovićem.\nPodsetimo, on je jedna od dve "bombe" u supertimu Dejana Stankovića. Prvi je "da" rekao Aleksandar Dragović.\nZABORAVLJENI TROFEJ CRVENE ZVEZDE: Igrale dve velike klupske legende, a umalo da izgube ogroman pehar!\naleksandar prijović FK Crvena Zvezda transferi prelazni rok\nZvezdas a ne delija\nJos jednom grobara nam dovode? Pa ovaj pre 4 godine pricao kako pregovara sa Partizanom.\n27.04.2021. / 11:42\nSplavovi su meka i medina 😀\n27.04.2021. / 11:19\nВећ је дужна 120 милиона еура, убрзо се гаси зло


Princ Čarls "švrljao", Kamila ga tukla!? | MTELBA\nPrinc Čarls "švrljao", Kamila ga tukla!?\n05.01.2017. | 19:27\nBekingemska palata se trese! Princ Čarls ljubio žene, muške lutke, Kamila ga gađala figuricom, udarala ga...\nPrema tvrdnjama nove biografije "Prince Charles: The Passions and Paradoxes of an Improbable Life", 68-godišnji britanski princ imao je svojevremeno ljubavnu aferu sa Sju Tauzend i to dok je bio u braku sa princezom Dajanom, ali i sadašnjom suprugom Kamilom!\nTabloid Radar Online objavio je da je Kamila, posle ovih informacija, bila skrhana, razočarana i veoma ljuta, jer je živela u ubeđenju da je upravo ona smirila "plejboja" Čarlsa.\nKada je saznala za ovo, Kamila je "eksplodirala", gađala je Čarlsa nekom figuricom (i promašila), a onda ga je udarala šakama.\n"Kamila je lukava, koristila je seks da bi držala Čarlsa pod kontrolom, ni ne sanjajući da je on paralelno bio sa drugom ženom. Kada je još saznala da je ta žena mlađa od nje, i lepša verzija nje, to je tek bacilo u nesvest i ludilo", rekao je neimenovani izvor za Rada Online.\nIsti izvor je dodao: "Kad Kamila pobesni onda ne preza ništa da sruči u lice. Gađala ga je figuricom i urlala na njega: 'Kako si mogao ovo da mi uradiš, da me prevariš i javno me poniziš?' Čarls je probao da se opravda, rekavši joj da je to samo prijateljica, ali Kamila mu nije poverovala i počela je da ga bije!".\nPomenuta Sju Tauzend, koja je inače bila udata za Čarlsovog prijatelja, svojevremeno je priznala da je imala "određeni odnos" sa princom Čarlsom.\n"Ne bih rekla da je to bila romansa. Da, bili smo bliski, ali to je bilo davno", rekla je Sju biografkinji Seli Bedel Smit.\nAnonimni izvor Radar Online navodi i da je 69-godišnja Kamila "slomljena".\n"Izdržala je sve Čarlsove romanse, uključujući Barbaru Strejsend i navodnu tajnu vezu sa Ketrin-Zitom Džons... Čak mu je oprostila i kad je videla snimak sa bezbednosnih kamera kako ljubi mušku lutku. Uvek je žmurila na Čarlsovu naklonost muškom polu, jer je oduvek želela da postane kraljica", navodi taj izvor.


Lux apartman Ana Pržno\n/media/k2/galleries/1513/0.JPG /media/k2/galleries/1513/1.JPG /media/k2/galleries/1513/2.JPG /media/k2/galleries/1513/3.JPG /media/k2/galleries/1513/4.JPG /media/k2/galleries/1513/5.JPG /media/k2/galleries/1513/IMG_7834.JPG /media/k2/galleries/1513/IMG_7835.JPG /media/k2/galleries/1513/IMG_7844.JPG /media/k2/galleries/1513/IMG_7846.JPG\nPržno bb, Sveti Stefan, 85310 Budva, Crna Gora - PRIKAZ LOKACIJE NA MAPI\n1 Minimalni broj nocenja 3 1 Check in 12:00\nLuksuzni novoizgrađeni apartman "Ana" se nalazi na svega 150 m od mora, u centru Pržna. Površine je 50 m2. Bićete prvi gosti koji ce uživati u udobnosti našeg moderno opremljenog apartmana. Savremena kuhinja sa svim pratećim elementima. Dnevna soba sa udobnom ugaonom garniturom na razvlačenje i dvosjedom na razvlacenje. Spavaća soba sa francuskim ležajem. Kupatilo moderno opremljeno, sa veš mašinom. Velika sunčana terasa sa pogledom na more. Kablovska televizija, internet, klima uređaji, masina za suđe, aparat za espresso kafu, fen, pegla, aparat za tost.\nOva smjestajna jedinica je 1-sobni Apartman od 50m2 kapaciteta 4, 5 osobe koji se nalazi na II-om spratu na lokaciji Pržno bb, Sveti Stefan koja je poznatija kao jedna od najboljih lokacija u gradu!\nIzdvaja ga balkon/terasa kao i pogled na More a od mora je udaljen manje od 150 m. Javni parking se nalazi na par metara od ove smjestajne jedinice. Besplatan internet ce Vam omoguciti nesmetanu komunikaciju sa porodicom i prijateljima dok uzivate u klimatizovanom prostoru ili gledate Vas omiljeni program na TV-u. Kablovska/Satelitska televizija se podrazumijeva u ovoj jedinici. Apartman sadrzi i kuhinju sa kompletnim kuhinjskim priborom i standardnu rernu za pecenje Vasih omiljenih jela koje mozete sami spremati.\nViše iz kategorije: « Dvosoban apartman Sanja Budva Studio apartman Pribilovic 1 »